ESSO เปิดตัว MobilSM Fleet Care สนองความต้องการลูกค้าช่วงโควิด
ESSO เปิดตัวโปรแกรม MobilSM Fleet Care ในประเทศไทย ระบบบริหารฟลีทที่ครอบคลุมครบวงจร ช่วยเพิ่มประสิทธิภาพและผลกำไร
ESSO เปิดตัวโปรแกรม MobilSM Fleet Care ในประเทศไทย ระบบบริหารฟลีทที่ครอบคลุมครบวงจร ช่วยเพิ่มประสิทธิภาพและผลกำไร
20 ก.ย. 2564

บริษัท เอสโซ่ (ประเทศไทย) จำกัด (มหาชน) หรือ ESSO เปิดตัวโปรแกรมระบบบริหาร ฟลีท MobilSM Fleet Care (MFC) พิเศษสำหรับลูกค้าผลิตภัณฑ์น้ำมันหล่อลื่นโมบิลแล้ววันนี้ เพื่อตอบโจทย์ผู้ประกอบการธุรกิจฟลีทด้วยข้อมูลที่ครอบคลุม ทั้งในด้านประสิทธิภาพการซ่อมบำรุงที่ตรงเวลา และ  เพื่อช่วยเพิ่มผลกำไรอีกด้วย
ด้าน นายแยป เพ็ง อัน ผู้อำนวยการอาวุโสฝ่ายขาย ผลิตภัณฑ์น้ำมันหล่อลื่นประจำภูมิภาคเอเชียตะวันออกเฉียงใต้ กล่าวว่า “การเปิดตัวโปรแกรม MobilSM Fleet Care  คือส่วนหนึ่งของคำมั่นสัญญาของเราในอุตสาหกรรมการขนส่งในหลายประเทศเพราะเราเข้าใจถึงปัญหาที่ผู้ประกอบการรถฟลีทพบเจอในแต่ละวัน ไม่ว่าจะเป็นค่าใช้จ่ายที่สูงขึ้น ประสิทธิภาพการทำงานของรถฟลีท และความปลอดภัยของคนขับ ดังนั้นเราจึงออกแบบโปรแกรมนี้ขึ้นโดยมีเป้าหมายเพื่อมอบระบบบริหารฟลีทที่ครบวงจร ทั้งด้านผลิตภัณฑ์และบริการที่ตอบโจทย์ความต้องการของลูกค้า และช่วยในการบริหารจัดการประสิทธิภาพและธุรกิจ โดยเฉพาะอย่างยิ่งในช่วงเวลาที่หลายประเทศพบเจอวิกฤติจากโรคระบาด
โดยที่เอ็กซอนโมบิล ลูกค้าคือหัวใจหลักของเรา เราจึงมุ่งมั่นที่จะพัฒนาโปรแกรม อย่างรวดเร็วเพื่อช่วยให้ผู้ประกอบการสามารถดูแลธุรกิจฟลีทอย่างครอบคลุมในโปรแกรมเดียว สามารถตอบโจทย์ความต้องการของอุตสาหกรรมการขนส่งในประเทศได้ นอกจากนั้น จากประสบการณ์อันยาวนาน พร้อมทั้งความร่วมมือของพาร์ทเนอร์ทางธุรกิจ เราจึงสามารถมอบระบบที่ช่วยเพิ่มประสิทธิภาพการใช้รถฟลีท เพิ่มผลกำไรและเพิ่มการบริหารจัดการคนขับรถได้ดียิ่งขึ้น”
นายมาโนช มั่นจิตจันทรา กรรมการและผู้จัดการฝ่ายขายผลิตภัณฑ์น้ำมันหล่อลื่น ESSO กล่าวว่า “โปรแกรม MobilSM Fleet Care พัฒนาขึ้นจากปัญหาที่ผู้ประกอบการรถฟลีทพบเจอโดยตรง เพื่อช่วยในการจัดการกับปัญหาต่างๆ ได้อย่างมีประสิทธิภาพสูงสุด ให้กับลูกค้าของโมบิล เพื่อการบริหารจัดการฟลีทครอบคลุมยิ่งขึ้น ควบคู่ไปกับการใช้ผลิตภัณฑ์หล่อลื่นโมบิล ซึ่งเป็นผลิตภัณฑ์ที่ผู้ประกอบการรถฟลีทให้ความไว้วางใจมายาวนาน นอกจากนั้น ยังตอบโจทย์ทางธุรกิจในประเทศไทยด้วยการเชื่อมต่อการรายงานข้อมูลเข้ากับแอปพลิเคชัน LINE ทำให้สามารถบริหารจัดการธุรกิจฟลีทได้ทุกที่ทุกเวลา สะดวกสบายมากยิ่งขึ้น”
สำหรับโปรแกรม MobilSM Fleet Care เปิดตัวแล้วในประเทศมาเลเซีย สิงคโปร์ และไทย โดยคาดว่าจะขยายการใช้โปรแกรมในอนาคตไปยังประเทศอื่นๆในภูมิภาค โดย MobilSM Fleet Care เป็นโปรแกรมพิเศษสำหรับผู้ประกอบการที่ซื้อผลิตภัณฑ์น้ำมันหล่อลื่นโมบิลจากผู้แทนจำหน่ายโมบิลอย่างเป็นทางการเท่านั้น
สอบถามรายละเอียด และข้อมูลเพิ่มเติมเกี่ยวกับโปรแกรม MobilSM Fleet Care ได้ที่ http://mobil.com/fleet-care-asean